**A fecskeházi elhelyezés feltételeinek részletes szabályai:**

A pályázók 5 évre vehetik igénybe a fecskeházat.

A bérlőknek vállalniuk kell a bérleti jogviszony alatt:

- bármely pénzintézettel kötött lakás-előtakarékosság fizetését

- a közüzemi díjak megfizetését.

Albérleti díjat nem kell fizetni, vagyis nincs az utcára kidobott pénz, hiszen a lakás-előtakarékosság lejártával az otthonteremtéshez szükséges induló tőke a párok rendelkezésére fog állni, vagyis mindenki magának fizet átvitt értelemben bérleti díjat.

A pályázat beadási határideje: 2020 november 30., személyesen vagy postai úton lehet benyújtani az Önkormányzathoz a 2638 Kemence, Fő út 77. címre.

Pályázatiadatlap az önkormányzatnál, és a www.kemence.hu honlapról szerezhető be.

Az ingatlanba szerződéskötés után lehet beköltözni. Amennyiben nem sikerül a pályázatnak megfelelő személyekkel feltölteni az ingatlant, úgy újabb pályázat kiírására kerül sor. A lakás megtekintésére előre egyeztetett időpontban van lehetőség

A pályázatot azok a 40. életévüket be nem töltött házaspárok, illetve élettársak nyújthatják be, akik

a.) közül legalább az egyik fél a 40. életévét még nem töltötte be,

b.) a házasságkötés tényét házassági anyakönyvi kivonat másolatával, az élettársi viszonyt hatósági bizonyítvánnyal igazolni tudják,

c.) vállalják, hogy a pályázott lakás elnyerése esetén valamely pénzintézetnél 5 évre szóló lakás-előtakarékossági szerződést kötnek, melynek összege havi minimum 20 ezer Ft, azaz húszezer forint.

A lakásba a bérlő a házastársán, élettársán és gyermekén kívül senkit nem fogadhat be.

A házasság jogerős felbontása, illetve az élettársi jogviszony megszűnése esetén a felek megállapodása alapján a pályázó vagy volt házastársa/élettársa folytathatja a már megkezdett bérleti jogviszonyt. Amennyiben a felek a bérleti jogviszonyt folytató személy tekintetében nem jutnak megállapodásra, úgy a bérleti jogviszony megszűnik.

Érvénytelenségi okok, a pályázat érvénytelen, ha:

a.) nem az Önkormányzatnál adják be,

b.) nem az arra rendszeresített nyomtatványon adják be,

c.) hiányos és ezért elbírálásra alkalmatlan,

d.) a pályázati kiírás alaki és tartalmi követelményeinek nem felel meg,

A bérleti jog elnyerését kizárja, ha:

a.) a pályázó vagy házastársa/élettársa önkormányzati tulajdonú lakást bérel, vagy beköltözhető lakóingatlannal rendelkezik.

**A pályázathoz kötelezően benyújtandó mellékletek:**

- Személyi igazolvány és lakcímkártya (másolat, az eredeti okmány bemutatásával)

- Házassági anyakönyvi kivonat (másolat, az eredeti okmány bemutatásával)

- Élettársi kapcsolatot igazoló hatósági bizonyítvány (eredetben),

- A pályázó és házastársa/élettársa a pályázata benyújtását megelõzõ 6 havi nettó átlagjövedelmére vonatkozó igazolások. (CSED, GYED, GYES, Családi pótlék, tartásdíj stb. esetében hivatalos pecséttel, aláírással ellátott igazolás vagy határozat fénymásolatának beadása szükséges). Postai átvételi szelvényt nem tudunk elfogadni.

- Szerződés megszűnése esetén egy másik lakásba való befogadó nyilatkozat (eredetben); magán- és egyéb tulajdonú lakás esetén a tulajdonjogot 30 napnál nem régebbi tulajdoni lappal igazolni kell.

- Meglévő lakás-előtakarékosságot igazoló bankszámlaszerződés, továbbá igazolás az utolsó havi befizetésről (másolat, az eredeti bemutatásával).

- A pályázóval költöző kiskorú gyermekek születési anyakönyvi kivonatának másolata az eredeti bemutatása mellett (válás estén gyermek elhelyezést igazoló bírósági végzés másolata, élettársak esetében pedig gyámhivatali határozat másolata).

**A pályázat benyújtási határideje:** 2020. november 30.

**A pályázat benyújtásának módja:**

A pályázatok benyújthatók személyesen, vagy postai úton a fenti címeken Pongrácz János polgármesterhez kérjük eljuttatni.

A pályázatot zárt borítékban, egy példányban minden oldalán aláírva kérjük benyújtani.

A borítékra kérjük tüntessék fel a „FECSKEHÁZ PÁLYÁZAT” szöveget.

A pályázat értékelése során előnyt jelent, ha a pályázó

a.) a megjelölt kötelező összeget meghaladó lakás-előtakarékosságot vállal,

b.) hosszabb idő óta rendelkezik folyamatos kemence állandó lakcímmel vagy tartózkodási hellyel.

A már meglévő gyermekkel rendelkező pályázók előnyt nem élveznek, mivel nem szociális jellegű lakásigény kielégítése a cél, hanem a végleges lakáshoz jutáshoz kíván az Önkormányzat segítséget nyújtani azáltal, hogy a fiataloknak ne kelljen piaci alapon lakást bérelniük.

A pályázat elbírálásakor a meghirdetett lakásra a pályázatot elnyerő mellett megjelölésre kerül az a sorrendben következő pályázó, akivel a pályázat nyertesének visszalépése esetén a szerződést meg kell kötni. Amennyiben a pályázat nyertese a szerződést, a szerződési ajánlat kézhezvételétől 15 napon belül nem köti meg, azt visszalépésnek kell tekinteni.

**A pályázat elbírálásának határideje:** 2020. december 14.

Beköltözés legkorábbi dátuma: 2021. január 4.

Felvilágosítást az érdeklődők személyesen az Önkormányzat székhelyén (2638 Kemence, Fő út 77.) telefonon a 27/587-585 számon kaphatnak.

A pályázat feltételei és a pályázati űrlap beszerezhető az Önkormányzat székhelyén (2638 Kemence, Fő út 77.) vagy letölthető a [www.kemence.hu](http://www.kemence.hu) honlapról